સમાપન પ્રસંગે પ્રાસંગિક અભિવ્યક્તિ કરતા પૂ. મોરારી બાપુએ જણાવેલ કે પ્રસિધ્ધ વીણા ત્રણ છે. એક કૈલાસ સંબંધિત, બીજી બ્રહ્મલોક સંબંધિત અને ત્રીજી વૈકુંઠ સંબંધિત વીણા છે. મારા હનુમાનજી ગદાધારક નહીં, વીણાધારક છે. વર્તમાનમાં કેટલાક લોકોની વાણી જ વીણા છે. હનુમાનજી એક સારા વૈજ્ઞાનિક છે. તલગાજરડી આંખ હનુમંત તત્વમાં શ્વાસ, વિશ્વાસ, સમાસ, વ્યાસ અને ભજન પાંચ વિજ્ઞાન જૂએ છે. ગીતાના અઢાર અધ્યાય યોગ છે. જે યોગ હનુમાનજીમાં નખશીખ છે. વિશ્વાસ વિજ્ઞાનનું કોઈ પુસ્તક નથી.